Universitato de Lodzo

La Universitato de Lodzo (pole Uniwersytet Łódzki) estas unu el plej grandaj altlernejoj en Pollando. Ĝi troviĝas en Lodzo kaj estis fondita en 1945. Nuntempe en la Universitato en Lodzo studas ĉirkaŭ 23 000 studentoj kaj en ĝi laboras preskaŭ 4 000 lekciistoj. Historio La Universitato de Lodzo estis fondita 24-an de majo 1945 kiel posteula instituto de la Scienca Instituto de Lodzo (1921–1928), kiu estis aktiva en la 1920-aj jaroj, la Universitato de Ekonomiaj kaj Sociaj Sciencoj (1924–1928) kaj fako de la “Libera Universitato” de Pollando (1928–1939). En 1950 la medicinaj fakoj estis turnitaj en la sendependan "Medicinan Akademion de Lodzo", kiu en 2002 plu transformiĝis en "Medicinan Universitaton de Lodzo". La universitata biblioteko enhavas proksimume 2,8 milionojn da volumoj, igante ĝin unu el la plej grandaj en Pollando. La universitato ankaŭ inkluzivas studentajn loĝejojn kun spaco por pli ol 4 200 studentoj. La dormejoj estas preskaŭ ekskluzive situantaj proksime de la centro en la tielnomita kampuso "Lumumbowo", nomita laŭ Patrice Lumumba. Studentoj ricevas 50% rabaton sur publikaj transportaj biletoj. La universitato havas multajn internaciajn kunlaborajn programojn, precipe kun Germanio, Francio, Brazilo, la Popola Respubliko Ĉinio kaj Meksiko. Referencoj Vidu ankaŭ Teknika Universitato de Lodzo Eksteraj ligiloj Oficiala paĝaro (pole, angle) Fontoj Bazaj faktoj el la koncerna pola versio de la artikolo, la ĉapitro pri la institucia historio el la germana versio, ambaŭ de la 12-a de oktobro 2024.